google/wiki40b huggingface dataset:
Sesium aurida

Sesium aurida (CsAu) ialah satu sebatian ion yang mengandungi ion Au⁻ yang luar biasa. Ia diperolehi melalui pemanasan campuran stokiometrik sesium dan emas. Kedua-dua logam cecair kuning ini bertindak balas untuk menghasilkan satu hasil yang jernih. Larutannya di dalam ammonia cecair berwarna perang, dan pepejalnya berwarna kuning, manakala aduk ammonium berwarna biru gelap.
Sebatian ini bertindak dengan ganas dengan air, dan menghasilkan sesium hidroksida dan logam emas. Di dalam ammonia cecair, ia boleh bertindak balas dengan resin penukar ion spesifik kepada sesium untuk menghasilkan tetrametilammonium aurida.
Palavansathu

Demografik 2001

Menurut bancian India pada tahun 2001, Palavansathu memiliki bilangan penduduk seramai 16,136. Dari jumlah tersebut, kaum lelaki membentuk 51% dari jumlah keseluruhan populasi dan wanita seramai 49%.

Pendidikan 2001

Menurut bancian India pada tahun 2001 Palavansathu memiliki kadar pendidikan (kebolehan membaca) 76%, melebihi kadar purata kebangsaan 59.5%; dengan 54% lelaki dan 46% wanita mampu membaca. 8% dari populasi berusia di bawah 6 tahun. (2001)
Penggodam (keselamatan komputer)

Penggodam (hacker) dalam konteks jenayah komputer merujuk kepada penggodam komputer yang terlibat dalam keselamatan komputer dan berupaya mengeksploit sistem atau masuk tanpa kebenaran melalui kemahiran, taktik dan pengetahuan terperinci.
Dalam penggunaan biasa, "penggodam" merujuk kepada penggodam topi hitam (penggodam berniat jahat atau jenayah). Terdapat juga penggodam beretika (biasanya digelar topi putih) dan penggodam yang samar-samar kedudukannya (topi kelabu).

Persidangan penggodam

Terdapat beberapa persidangan penggodam yang makin menarik ramai orang saban tahun seperti SummerCon (musim panas), DEF CON, HoHoCon (Krismas), PumpCon (Halloween), H.O.P.E. (Hackers on Planet Earth) dan HEU (Hacking at the End of the Universe).
Quthufat Saniyah

Ringkasan

Buku ini membincangkan mengenai Polemik Ilmu Fiqh, hasil penulisan Syeikh Hasanudin Maksum. Dari koleksi kitab Melayu / Jawi (Terbitan Khazanah Fathaniyah).
Jjamppong

Sejarah dan etimologi

Walaupun hidangan itu sendiri berasal daripada chǎomǎmiàn gaya Shandong (炒码面), nama hidangan berasal dari chanpon, hidangan masakan Jepun berasal dari gaya Fujian mènmiàn (焖面). Semasa penaklukan Jepun (1910–1945), orang Jepun melihat chǎomǎmiàn di restoran Cina di Korea dan menamakannya chanpon, memandangkan sup putih seolah-olah sama dengan sup chanpon pada mata mereka. Perkataan Jepun berbunyi seperti jjamppong pada telinga Korea. Penambahan gochutgaru (serbuk cili) dan minyak cili dalam jjamppong bermula pada 1960-an.
Klemantan

Asal usul

Hose mempunyai pengalaman yang lama sebagai pentadbir kolonial di Sarawak. Apabila menggambarkan masyarakat orang asli di Sarawak, Hose mengkategorikan mereka kepada enam kumpulan berbeza iaitu: Iban, Kayan, Kenyah, Murut, Punan dan Klemantan. Lima kumpulan lain diterima sebagai kumpulan etnik yang sah, namun "Klemantan". Menurut Hos, "Klemantan" merupakan orang asli Borneo yang bukannya Iban, Kayan, Kenyan, Murut mahupun Punan. 
Kemudiannya, para sarjana menafikan kewujudan suku Klemantan sebagai kategori etnik yang sah, memandangkan istilah itu mewakili pandangan orang Eropah bukannya dari masyarakat tersebut. Seorang antropologis budaya Perancis, Jérôme Rousseau, sebagai contohnya mempersoalkan kenapa Hose "merasa terdorong untuk mencipta konsep yang tidak sesuai dengan realiti sosial, budaya, geografi, atau sejarah."

Kalimantan

Nama Indonesia bagi kepulauan Bornoo pada hari ini iaitu Kalimantan, berasal dari Klemantan.
Kawasaki Heavy Industries & CRRC Qingdao Sifang C151C

Kawasaki Berat Industri & CRRC Qingdao Sifang C151C ialah unit kereta api elektrik berbilang generasi keenam yang akan diperkenalkan untuk laluan Timur Barat dan Utara Selatan bagi Sistem Pengangkutan Gerak Cepat di Republik Singapura. 12 kereta api telah dibeli dan ia akan dihantar di antara tahun 2018 dan 2019.
Kampung Orang Asli Serendah

Poskod

Poskod yang digunakan di Kampung Orang Asli Serendah, Serendah, Selangor ialah 48200.
Hadha min fadhle Rabbi

Sejarah frasa

This phrase comes from a verse of the Holy Qur'an in which it forms only a small part of the entire verse. In verse 40 of the 27th chapter of the Qur'an - Sura (sura=chapter) An-Naml, or The Ant - a story is related of the Prophet Solomon's interactions with Bilqis, also known as The Queen of Sheba. (See related article Islamic view of Solomon for the background of this story.)
Below is the translation by Abdullah Yusuf Ali of verses 38-42 of the above mentioned chapter.
قَالَ يَا أَيُّهَا المَلَأُ أَيُّكُمْ يَأْتِينِي بِعَرْشِهَا قَبْلَ أَن يَأْتُونِي مُسْلِمِينَ {38

[Yusufali 27:38] He said (to his own men): "Ye chiefs! which of you can bring me her throne before they come to me in submission?"

قَالَ عِفْريتٌ مِّنَ الْجِنِّ أَنَا آتِيكَ بِهِ قَبْلَ أَن تَقُومَ مِن مَّقَامِكَ وَإِنِّي عَلَيْهِ لَقَوِيٌّ أَمِينٌ {39

[Yusufali 27:39] Said an 'Ifrit, of the Jinns: "I will bring it to thee before thou rise from thy council: indeed I have full strength for the purpose, and may be trusted."

قَالَ الَّذِي عِندَهُ عِلْمٌ مِّنَ الْكِتَابِ أَنَا آتِيكَ بِهِ قَبْلَ أَن يَرْتَدَّ إِلَيْكَ طَرْفُكَ فَلَمَّا رَآهُ مُسْتَقِرًّا عِندَهُ قَالَ هَذَا مِن فَضْلِ رَبِّي لِيَبْلُوَنِي أَأَشْكُرُ أَمْ أَكْفُرُ وَمَن شَكَرَ فَإِنَّمَا يَشْكُرُ لِنَفْسِهِ وَمَن كَفَرَ فَإِنَّ رَبِّي غَنِيٌّ كَرِيمٌ {40 [Yusufali 27:40] Said one who had knowledge of the Book: "I will bring it to thee within the twinkling of an eye!" Then when (Solomon) saw it placed firmly before him, he said: "This is by the Grace of my Lord! - to test me whether I am grateful or ungrateful! and if any is grateful, truly his gratitude is (a gain) for his own soul; but if any is ungrateful, truly my Lord is Free of all Needs, Supreme in Honour !"

Kegunaan frasa dalam grafik, seni khat, dan barangan

The phrase, Hadha min fadhle Rabbi, has been featured in many graphics, as well as in Islamic art and calligraphy, which gives an idea of the importance and significance of this phrase to Muslims.
Examples of graphics and products where this phrase is featured can be found in the following list:
Motiliti

Motiliti merupakan istilah biologi yang merujuk kepada kebolehan bergerak secara spontan dan bebas. Isitlah ini boleh digunakan untuk organisme unisel atau multisel.
Dalam biologi sel atau kejuruteraan biologi, motiliti merujuk kepada pergerakan sel yang berarah mengikut kecerunan yang dibentuk dalam biopolimer.
Kampung Serdang, Pekan

Poskod

Poskod yang digunakan di Kampung Serdang, Pekan, Pahang ialah 26600.
Monceaux-l'Abbaye

Monceaux-l'Abbaye ialah sebuah komun di jabatan Oise di utara Perancis, wilayah Picardy.
Ben Barnes (pelakon)

Kehidupan awal

Barnes telah dilahirkan di London, England oleh padangan ahli psikiatri dan ahli terapi. Beliau juga bekas pelajar King's College School, iaitu ketika dia pernah menjadi pelakon sementara bagi pelakon filem Khalid Abdalla dan ahli komedi Tom Basden. Belajar Drama dan Sastera Inggeris di Universiti Kingston, London.

Kerjaya

Telah dinyatakan dalam isu Jun/Julai 2008 bagi majalah CosmoGIRL! bahawa beliau merupakan penyanyi latar bagi kumpulan Hyrise, yang United Kingdom dalam Pertandingan Lagu Eurovision 2004. Barnes mula bekerja dalam bidang lakonan televisyen pada 2006. Beliau membuat kemunculan sulungnya di layar perak dalam filem Stardust, dengan menampilkan watak Dunstan Thorn muda. Kemudian beliau membintangi Bigga Than Ben, yang dilancarkan pada Ogos 2008.
Pada Februari 2007, telah diumumkan bahawa Barnes akan melakonkan watak Caspian dalam filem adaptasi The Chronicles of Narnia: Prince Caspian, arahan Andrew Adamson. Adamson mengatakan "Caspian ialah budak yang baru mencapai umur, yang pada sesetengah sudut, kisah budah yang sudah mula mengenal dunia, dengan Caspian yang pada mulanya agak naif, kemudian mula menuntut bela dan melepaskan dendamnya." Sementara kebanyakan pembaca menterjemahkan Caspian sebagai seorang kanak-kanak, terdapat perenggan yang menyatakan bahawa usianya hampir dengan usia Peter, maka, seorang pelakon yang lebih tua yang menghampiri usia William Moseley dipilih. Barnes telahpun membaca novel tersebut ketika kecil dan diujibakat dua setengah minggu selepas berjumpa dengan pembikin filem ini. Beliau menghabiskan masa dua bulan di New Zealand menunggang kuda dan berlatih untuk penggambaran. Barnes memperlajari pelat Sepanyol dari persembahan Mandy Patinkin sebagai Inigo Montoya dari filem The Princess Bride. Adamson tidak menjangka akan memilih pelakon British sebagai Caspian, dan mengatakan Barnes sangat sesuai dengan keluarga krew Adamson dan empat pelakon watak adik-beradik Pevensie.
Barnes juga akan melakonkan sekali lagi watak Caspian (kali ini sebagai Raja Caspian) dalam filem ketiga dalam siri Narnia, The Chronicles of Narnia: The Voyage of the Dawn Treader. Penggambaran dijangka bermula pada Oktober 2008 dengan tarik tayangan bermula pada 7 Mei 2010.
Barnes juga dalam perjalanannya keliling dunia pada Jun 2008 untuk mempromosi Prince Caspian. Pada 2009, beliau akan melakonkan watak John Whittaker dalam filem Easy Virtue Easy Virtue. Barnes juga telah menandatangani kontrak untuk berlakon dalam versi terkini The Picture of Dorian Gray karya Oscar Wilde yang diarahkan oleh Oliver Parker dan dijadualkan untuk tayangan pada tahun 2009. Beliau kini menetap di London. Pada tahun 2014, beliau belakon dalam filem Seventh Son
Tanjung Bunga

Poskod

Poskod yang digunakan di Tanjung Bunga/Bungo adalah 37171. Terdapat 13 buah desa di dalam daerah kecamatan Tanah Kampung.
Yeh Embang Kauh

Poskod

Poskod yang digunakan di Yeh Embang Kauh adalah 82261. Terdapat 11 buah desa/kelurahan di dalam daerah kecamatan Mendoyo.
Hutan Simpan Bukit Genting

Hutan Simpan Bukit Genting terletak di Balik Pulau, Pulau Pinang , Malaysia.Hutan simpan yang berhampiran ialah Hutan Simpan Bukit Gemuruh, Hutan Simpan Pantai Aceh dan Hutan Simpan Teluk Bahang. Kerja-kerja selengara seperti membuang pokok tumbang dilakukan oleh kakitangan Jabatan Perhutanan Malaysia.
Sekolah Kebangsaan Bandar Bukit Mahkota

Sejarah

Sekolah ini ditubuhkan pada 10 Mac 2014.

Pencapaian

Sekolah ke-13 terbaik di daerah Hulu Langat bagi UPSR 2015.
Kajian pertubuhan

Kajian pertubuhan adalah istilah untuk pengajian akademik pertubuhan, menyelidiknya menggunakan cara-cara ekonomi, sosiologi, sains politik, antropologi, dan psikologi. Disiplin amalan berkenaan termasuk pengurusan strategik, sumber manusia dan psikologi perindustrian dan pertubuhan.
Fuentes de Valdepero

Fuentes de Valdepero merupakan sebuah kawasan perbandaran di Sepanyol di Palencia, di komuniti autonomi Castile dan León.
Akodia

Demografik 2001

Menurut bancian India pada tahun 2001, Akodia memiliki bilangan penduduk seramai 10,408. Dari jumlah tersebut, kaum lelaki membentuk 52% dari jumlah keseluruhan populasi dan wanita seramai 48%.

Pendidikan 2011

Menurut bancian India pada tahun 2001 Akodia memiliki kadar pendidikan (kebolehan membaca) 60%, melebihi kadar purata kebangsaan 59.5%; dengan 61% lelaki dan 39% wanita mampu membaca. 17% dari populasi berusia di bawah 6 tahun. (2001)

Demografik 2001

Menurut bancian India pada tahun 2001, Akodia memiliki bilangan penduduk seramai 10,408. Dari jumlah tersebut, kaum lelaki membentuk 52% dari jumlah keseluruhan populasi dan wanita seramai 48%.

Pendidikan 2011

Menurut bancian India pada tahun 2001 Akodia memiliki kadar pendidikan (kebolehan membaca) 60%, melebihi kadar purata kebangsaan 59.5%; dengan 61% lelaki dan 39% wanita mampu membaca. 17% dari populasi berusia di bawah 6 tahun. (2001)
Val de San Lorenzo

Val de San Lorenzo merupakan sebuah kawasan perbandaran di Sepanyol di León, di komuniti autonomi Castile dan León.
Who Wants to Be a Millionaire?

Sejarah

Rancangan ini berasal dari United Kingdom, di mana rancangan ini diacarakan oleh Chris Tarrant. Rancangan ini berdasarkan format yang direka oleh David Briggs, yang, bersama dengan Steve Knight dan Mike Whitehill, turut mereka sebilangan permainan promosi bagi rancangan waktu pagi Tarrant di saluran radio Capital FM. Asalnya, tajuk rancangan ini ialah Cash Mountain.
Ketika julung kalinya disiarkan di UK pada 4 September 1998, WWTBAM menampilkan satu kejutan besar kepada genre rancangan permainan. Hanya seorang peserta bermain di satu-satu masa (serupa dengan sesetengah kuiz radio), dan penekanan lebih diberi kepada saspens berbanding kepantasan. Tiada had masa diberi untuk menjawab soalan, dan peserta diajukan soalan sebelum perlu memutuskan sama ada hendak cuba menjawabnya. Peserta pertama pada episod pertama (versi asal daripada UK) kuiz ini ialah Graham Elwell dari London. 
Secara ironisnya, sungguhpun hadiah wang tunai lumayan yang ditawarkannya, rancangan ini dinamakan sempena lagu Cole Porter 1956 yang dipetik dari filem High Society yang menekankan kehendak cinta mengatasi harta benda: "Who wants to be a millionaire?  I don't. / And I don't 'cause all I want is you." ("Siapalah yang hendak jadi jutawan? Bukan ku. / Dan ku tak kisah kerna kuhanya memerlukanmu.")
Pada Mac 2006, Celador mengumumkan hasrat untuk menjual hak sedunianya kepada rancangan ini, bersama dengan pustaka rancangan UK, sebagai fasa pertama1 penjualan bahagian format dan penerbitan syarikat tersebut. Syarikat Belanda 2WayTraffic telah membeli WWTBAM dan seluruh pustaka rancangan Celador. Dua tahun kemudian, 2WayTraffic menjual rancangan ini kepada Sony Pictures Entertainment seharga 137.5 paun.

Pentas

WWTBAM dirakamkan di khalayak penonton studio yang duduk mengelilingi sebuah pentas di mana aksi permainan berjalan. Pada awal setiap rancangan, pengacara memperkenalkan sepuluh orang peserta (lima orang dalam versi Taiwan, enam orang dalam versi Bulgaria, Finland dan Iceland, lapan orang dalam versi Armenia, Macedonia, Latvia dan Nigeria), lalu membacakan nama dan tempat asal mereka. Setiap peserta membawa seorang sahabat atau saudara-mara (tidak sama dengan kawan yang ditelefon yang akan dijelaskan kemudian), yang duduk di kalangan penonton dan, jika peserta tersebut makin mara dalam permainan, wajahnya dipaparkan oleh kamera dari masa ke semasa, menonjolkan emosi gembira, resah dan sebagainya.
Qutub Minar

Qutub Minar (Hindi : क़ुतुब मीनार Urdu: قطب منار) ialah menara bata tertinggi di dunia, dan merupakan contoh seni bina India-Islam yang penting. Menara tersebut terletak di dalam kompleks Qutb di selatan Delhi, India. Qutub Minar dan monumen-monumennya disenaraikan sebagai Tapak Warisan Dunia UNESCO.
Qutub Minar berketinggian 72.5m (237.8 kaki) dengan 399 anak tangga menuju ke puncak. Menara tersebut malangnya kini telah ditutup kepada pelawat. Diameter bahagian tapak ialah 14.3m manakala lantai teratas berdiameter 2.75m.
Bangunan sekeliling adalah contoh-contoh terbaik kerja seni orang India dari masa ia dibina pada tahun 1193. Menara kedua berada dalam pembinaan dan dirancang supaya lebih tinggi daripada Qutub Minar itu sendiri. Pembinaannya terhenti apabila ia mencecah 40 kaki tinggi.
Diilhamkan oleh Menara Jam di Afghanistan dan mahu mengatasinya, Qutb al-Din Aibak, pemerintah Islam Delhi yang pertama, memulakan pembinaan Qutub Minar pada tahun 1193, tetapi hanya dapat menyiapkan tapaknya sahaja. Pewaris beliau, Iltutmish, menambah tiga tingkat lagi dan, pada tahun 1368, Firuz Shah Tughluq membina tingkat kelima dan terakhir. Perkembangan gaya seni bina dari zaman Aibak hingga Tughluq jelas ternyata dalam menara tersebut. Seperti menara-menara terdahulu yang didirikan oleh Bani Ghaznawi dan Bani Ghuri di Afghanistan, Qutub Minar mengandungi beberapa syaf bebibir berlapis dan silinder yang dipisahkan oleh beranda-beranda yang disokong oleh sangga-sangga Muqarnas. Menara tersebut dibina dengan menggunakan batu pasir merah berjejalur yang dihiasi dengan ukiran-ukiran rumit dan ayat-ayat al-Quran. 
Tujuan pembinaan monumen yang indah ini telah diduga sekian lama. Ia dapat memainkan peranan umum sebagai sebuah menara yang memanggil orang ramai untuk bersolat di Masjid Quwwat al-Islam, masjid terawal yang masih yang dibina oleh sultan-sultan Delhi. Kemungkinan-kemungkinan lain ialah sebagai menara kemenangan, monumen yang menandakan kehebatan Islam, atau sebagai menara pemerhati bagi pertahanan. Kontroversi juga menyelubungi asal-usul nama menara tersebut. Ramai sejarawan percaya bahawa Qutub Minar dinamakan sempena nama sultan berketurunan Turki pertama Qutb-ud-Din Aibak tetapi sejarawan lain menegaskan bahawa ia dinamakan sebagai menghormati Qutb al-Din Bakhtiar Kaki, seorang wali dari Baghdad yang datang untuk tinggal di India yang amat dimuliakan oleh Iltutmish. 
Menurut inskripsi di atas permukaannya, ia dibaikpulih oleh Firuz Shah Tughluq (1351-1388) dan Sikandar Lodi (1489-1517). Major R.Smith juga membaikpulih menara tersebut pada tahun 1829.
Borstorf

Borstorf merupakan sebuah kawasan perbandaran terletak di daerah Herzogtum Lauenburg, Schleswig-Holstein, Jerman.
Mr. Hijab

Sinopsis

Mengisahkan Rem (Sharnaaz Ahmad), yang tidak hanya kacak malah sungguh arif dalam penggayaan hijab yang menarik minat para pelanggan di butik milik Fazira (Nabila Huda).
Fazira, seorang model terkenal mengambil keputusan untuk membuka butik berkonsep muslimah, setelah berkahwin dengan ustaz muda bernama Syamiel (Hafiz Hamidun).
Fazira mula mencari lokasi butik yang menjadi tumpuan orang ramai dan juga vendor-vendor yang bersesuaian dengan imej butik muslimahnya.
Dengan populariti yang Fazira miliki, ramai yang menawarkan diri untuk menjadi vendor. Penjual pakaian muslimah atas talian yang terkenal, Bienda (Shiqin Kamal) berminat untuk  untuk menyertai butik Fazira dan Fazira teruja kerana sudah tentu dapat membantu menaikkan lagi imej butiknya.
Begitu juga dengan Datin Lela (Didie Alias), walaupun sudah mempunyai beberapa buah butik juga mahu menyertai butik Fazira kerana merasakan butik Fazira mempunyai potensi untuk dia mengembangkan lagi bisnesnya.
Daripada awal, Datin Lela dan Bienda tidak sefahaman.  Kerapkali mereka berbalah mengenai perkara yang remeh temeh.
Butik Fazira juga turut menjadi tapak buat pelakon terkenal iaitu Luna (Wan Sharmila), yang baharu menjinakkan diri dalam bisnes penjualan tudung untuk menaikkan kembali reputasinya setelah dihimpit kontroversi.
Sementara itu, Rem yang membantu ibunya mencadangkan kepada ibunya yang dipanggil Kak Chik untuk mencuba nasib menjadi vendor di butik Fazira.
Tetapi malangnya setelah melihat rekaan tudung Kak Chik, Fazira menolak kerana merasakan rekaan tudung-tudung kak Chik ketinggalan.
Kak Chik pulang dengan hampa namun Rem tetap tidak berputus asa. Dia mempunyai rancangan lain untuk ibunya itu dan berjanji suatu hari nanti Fazira sendiri akan dapat mencari ibunya.
Ternyata kata-kata Rem memang benar, apabila Fazira menawarkan Kak Chik ruang sebagai salah seorang vendor setelah dia melihat sendiri gerai jualan tudung Kak Chik di bazar menjadi tumpuan orang ramai. Rem mengatur strategi yang lebih hebat lagi untuk emaknya itu.
Malang menimpa, Kak Chik diserang strok. Rem terpaksa mengambil alih tugas emaknya. Mempunyai wajah yang kacak dan berbadan sasa, kehadiran Rem telah berjaya menarik lebih ramai pelanggan wanita di butik Fazira.
Bukan sahaja pelanggan, kekacakkan Rem turut memikat hati Bienda, Luna dan Datin Lela. Ketiga-tiga mereka mula bersaing sesama sendiri untuk mendapatkan Rem
Bagendit

Poskod

Poskod yang digunakan di Bagendit adalah 44191. Terdapat 15 buah desa di dalam daerah kecamatan Banyuresmi.
Otto Schultze

Biografi

Schultze menyertai Kaiserliche Marine (Tentera Laut Imperial) pada 7 April 1900 sebagai seorang Seekadett (kadet laut). Beliau pada mulanya bertugas atas SMS König semasa Perang Dunia I sebelum bertukar ke pasukan U-boat pada 1915, mengambil alih pemerintahan U-63. Beliau melepaskan pemerintahan U-63 pada pertengahan Disember 1917. Beliau kemudian berkhidmat sebagai pegawai staf pertama  Panglima U-boat di Laut Mediterranean. Pada masa yang sama, beliau menyandang jawatan Ketua I. U-Boot-Flottille (Flotila Pertama U-boat). Pada zaman antara perang, beliau memegang beberapa jawatan staf. Dari September 1927-September 1929, beliau merupakan pemerintah kapal SMS Elsass. Pada Oktober, beliau mengambil alih pemerintahan Marinestation der Nordsee (Stesen Tentera Laut Utara). Beliau telah dinaikkan pangkat ke Vizeadmiral pada 1934 dan ke Admiral pada 1936 sebelum bersara pada 1937. Apabila Perang Dunia II meletus, beliau diaktifkan semula ke perkhidmatan tentera sebagai Panglima Tentera Laut Jerman di Perancis dari Mac 1941 hingga Ogos 1942 sebelum bersara semula pada 30 September 1942 dengan pangkat Generaladmiral.
Bandar Sri Sendayan

Lokasi

Bandar Sri Sendayan terletak di dalam daerah Seremban dan di bawah pentadbiran Majlis Perbandaran Nilai (MPN).
Bandar Sri Sendayan terletak kira-kira 14 kilometer dari bandar Seremban, 21 kilometer dari Nilai dan 30 kilometer dari Port Dickson.

Sejarah

Bandar Sri Sendayan sebelum ini merupakan sebuah Rancangan tanah Felda Sendayan terletak di kawasan 2,000 hektar di Negeri Sembilan kira-kira 15 kilometer dari Seremban. Tanah rancangan ini mula diteroka pada tahun 1963 oleh 40 orang peneroka di bawah seliaan Lembaga Kemajuan Tanah Persekutuan (FELDA). Tanah rancangan ini kemudiannya berkembang hingga mempunyai 513 orang peneroka, lantas menjadi satu-satunya penempatan yang ramai penduduk. Seramai 406 peneroka berketurunan Melayu, 46 Cina dan 61 keturunan India.
Pada tahun 1986 Felda menyerahkan hak milik tanah ini kepada peneroka dan majlis penyerahan geran tanah disempurnakan oleh Timbalan Perdana Menteri Malaysia ketika itu, Tun Ghaffar Baba. Mulai itu Felda Sendayan bertukar status menjadi kampung tradisi dengan nama Kampung Sendayan.
Pada tahun 1996 sesuai dengan perkembangan ekonomi semasa, Kerajaan Negeri Sembilan melalui Perbadanan Kemajuan Negeri Negeri Sembilan (PKNNS) telah mengadakan perjanjian usahasama dengan MHS Land Sdn Bhd untuk memajukan Kampung Sendayan. Peneroka ditawarkan pembelian tanah dengan harga kira-kira 1.2 juta seorang. Suatu perjanjian jual beli kemudiannya ditandatangani pada 13 November 1996.
Bagaimanapun menjelang pertengahan tahun 1997 kegawatan ekonomi melanda Asia Timur termasuk Malaysia. Akibatnya, PKNNS gagal membuat pembayaran kepada peneroka dan kemelut masalah Sendayan bermula. Ini berlarutan selama 10 tahun.
Akhirnya dibawah pimpinan Menteri Besar, Dato' Seri Utama Mohamad bin Hj Hasan, masalah ini berjaya diselesaikan. Pada 23 Februari 2006 dengan disempurnakan oleh Perdana Menteri Malaysia, Datuk Seri Abdullah Ahmad Badawi, 95 peratus daripada 513 peneroka itu menerima bayaran mereka.
Setiap peneroka menerima wang tunai dan juga harta lain yang keseluruhannya bernilai lebih kurang RM 1.2 juta. Pampasan ini adalah dalam bentuk wang tunai sebanyak antara RM450,000 ke RM685,780 seorang. Di samping itu setiap seorang akan diberi tanah pertanian pegangan bebas seluas 0.8 hektar (2 ekar)dianggarkan bernilai RM348,480 dan juga sebuah banglo setingkat empat bilik dengan keluasan tanah 10,000 kaki persegi dianggarkan bernilai RM240,000.
Felda Sendayan kemudian dibangunkan menjadi bandar baru bernama Bandar Sri Sendayan. Ia juga terletak bersempadan dengan daerah Sepang yang terletak di negeri Selangor.
Shinji Takeda

Shinji Takeda (武田真治 Takeda Shinji, lahir pada 18 Disember 1972) ialah seorang pelakon dan pemuzik Jepun. Dilahirkan di Sapporo, Hokkaido. Berketinggian 165 cm dan jenis darah ialah AB. Dia bernaung di bawah syarikat Poripuro. Nama timangannya adalah Shindi.
Rocquigny, Pas-de-Calais

Rocquigny merupakan sebuah komun di jabatan Pas-de-Calais di utara Perancis.
Sembubuk

Poskod

Poskod yang digunakan di Sembubuk adalah 36361. Terdapat 18 buah desa di dalam daerah kecamatan Jambi Luar Kota.